JAS ร้อนๆ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 25 มี.ค. 2554
11 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 25 มี.ค. 2554
...หุ้นเอเชียขยับขึ้น เมินทุกข่าวร้าย ดัชนีหุ้นไทยตั้งท่าทำนิวไฮทะลุ 1,050 จุด ดัชนีปิด 1,034.39 จุด บวก 6.85 จุด มูลค่าซื้อขายพองขึ้น 36,724 ล้านบาท ...ต่างชาติซื้ออีก 693 ล้านบาท
...หุ้นจัสมินฯ (JAS) แรงไม่ตก มีสตอรีออกมาให้เล่นต่อเนื่อง ข่าวใหม่ลุ้นเข้า SET50 เดือน ก.ค.นี้ มาร์เก็ตแคปเฉียด 2 หมื่นล้านบาท หลังลากราคาพรวดเดียว 50% หรือเกือบ 1 บาท เพียง 20 กว่าวัน มาปิดที่ 2.88 บาท บวก 9.09% ใครจะเข้าไปรับไม้ระวังตัวหน่อย
...ในที่สุด “เสริมสิน สมะลาภา” ก็เดินออกจากบริษัทแนเชอรัล พาร์ค (NPARK) ล่าสุดขายหุ้นที่เหลืออยู่ทั้งหมด 3,090 ล้านหุ้น หรือ 5.11% ให้นักลงทุนในตลาดและนักลงทุนฮ่องกงพร้อมทั้งลาออกจากทุกตำแหน่ง เพื่อไปทำงานที่รักสอนหนังสือ หมดห่วงบริษัทรอดตายแล้ว
...พรีเมียร์ มาร์เก็ตติ้ง (PM) ส้มหล่น คาดส่งออกทูน่าไปญี่ปุ่นเพิ่ม กลางปีนี้ขยับราคาสินค้าเพิ่ม ตอนนี้ขายตลาดนี้ถึง 80% ของยอดส่งออกทั้งหมด คาดกำไรปีนี้ดีกว่าปีก่อนที่ทำได้ 216 ล้านบาท
...ตลาดหลักทรัพย์ ร่วมกับ บล.ภัทรเมอร์ริล ลินช์ จัดงานไทยแลนด์ โฟกัส 2011 ในวันที่ 28-29 มี.ค. ที่โรงแรมโฟร์ซีซั่นส์ งานนี้บรรดาสถาบันชั้นนำจากทั่วโลกมาร่วมฟังข้อมูลเพียบ คาดจะมีอานิสงส์ใส่เงินเข้าตลาดหุ้นไทยเพิ่ม โชว์ บจ.ดีๆ น่าลงทุนตั้งเยอะ
...พบกันใหม่สัปดาห์หน้า...